Rikunarita-ORG/Wikinium huggingface dataset:
# Αστυνομία

Αξιωματούχος της Γερμανικής Κρατικής Αστυνομίας στο Αμβούργο. Έχει την θέση του Κυρίου Επικεφαλής της Αστυνομίας με υψηλότερο μισθό, γερμανικά: *Polizeihauptmeister mit Zulage*
Η **αστυνομία** είναι συγκροτημένο σώμα ατόμων το οποίο υπάγεται στο κράτος. Οι αποστολές της αστυνομίας είναι η εξασφάλιση της ασφάλειας, της υγείας και της ακεραιότητας των περιουσιών του πολίτη. Επίσης εργάζονται για την πρόληψη του εγκλήματος και πολιτικών αναταραχών. Οι νόμιμες δυνατότητες των αστυνομικών είναι η σύλληψη και η νόμιμη χρήση βίας. Ο όρος αστυνομία συνήθως αναφέρεται στις αστυνομικές δυνάμεις που ανήκουν σε ένα κυρίαρχο κράτος, οι οποίες έχουν την εξουσία να ασκούν την αστυνομική εξουσία για λογαριασμό του κράτους μέσα σε μια καθορισμένη νομική ή εδαφική περιοχή ευθύνης. Συχνά οι αστυνομικές δυνάμεις είναι ξεχωριστά σώματα από τον στρατό και άλλους οργανισμούς που εμπλέκονται στην υπεράσπιση ενός κράτους κατά των ξένων εισβολέων. Ωστόσο, η χωροφυλακή είναι στρατιωτικό σώμα το οποίο ασχολείται με την αστική αστυνόμευση. Οι αστυνομικές δυνάμεις είναι συνήθως υπηρεσίες του δημόσιου τομέα, οι οποίες χρηματοδοτούνται μέσω της φορολογίας.

## Παραπομπές
# Sic

Η λέξη **sic** είναι λατινική, είναι τροπικό επίρρημα και σημαίνει **έτσι** (**ούτως**). Χρησιμοποιείται συχνά μέσα σε παρένθεση, όταν μεταφέρεται κείμενο ή λόγος τρίτου για να τονίσει ότι η μεταφορά είναι πιστή. Χρησιμοποιείται για ιδιαιτερότητες ή λάθη, γλωσσικά ή νοηματικά, του πρωτοτύπου, προκειμένου να τονιστεί ότι τα λάθη ή οι ιδιαιτερότητες προέρχονται από τον αρχικό συγγραφέα και όχι από αυτόν που τα αναπαράγει. Συχνά χρησιμοποιείται ειρωνικά, όταν πρόκειται για ιδιαιτερότητα που ο αναμεταδίδων θεωρεί λάθος (π.χ. ανορθογραφία), για να επιστήσει την προσοχή του αναγνώστη στο λάθος. Για επίταση της ειρωνείας μπορεί να συνοδεύεται και από θαυμαστικό (sic!). Πολλές φορές όμως χρησιμοποιείται χωρίς αξιολογικό χρωματισμό, ιδιαίτερα κατά την αναπαραγωγή λογοτεχνικών κειμένων ή κειμένων με παλαιά ορθογραφία, για να διαλύσει τυχόν αμφιβολίες του αναγνώστη αν πρόκειται για αβλεψία του αντιγράφοντος ή για ιδιαιτερότητα του πρωτοτύπου. Καμιά φορά χρησιμοποιείται λανθασμένα ως σημείο ειρωνείας για απόψεις τρίτου ακόμα κι όταν δεν αφορά πιστή μεταφορά άλλου κειμένου.

Η λέξη sic χρησιμοποιείται τόσο στα ελληνικά όσο και σε άλλες γλώσσες με παρόμοιο τρόπο.

Παραδείγματα:

* *Ο γνωστός φιλόλογος Χ μου έστειλε επιστολή διαμαρτυρίας και ξεκινούσε «Αγαπιτέ (sic!) Γιώργο»!*

Εδώ χρησιμοποιείται ειρωνικά για να τονίσει τη λανθασμένη ορθογραφία της λέξης «αγαπιτέ» αντί του σωστού «αγαπητέ».

* *Ο Διονύσιος Σολωμός στο ποίημά του «Η Γυναίκα της Ζάκυνθος» γράφει: «Και έστεκα και εθεωρούσα τα τέσσερα δάχτυλα για πολληώρα [sic]»*

Εδώ χρησιμοποιείται ουδέτερα για να δείξει ότι η ιδιαιτερότητα της λ. «πολληώρα» (αντί του αναμενόμενου «πολλή ώρα») προέρχεται από το πρωτότυπο και δεν είναι αβλεψία αυτού που το αναπαράγει.

* *Ο Πρόεδρος της Δημοκρατίας δήλωσε στους δημοσιογράφους ότι τα κουμπαριλίκια [sic] είναι πληγή για τον τόπο.*

Εδώ χρησιμοποιείται για να τονίσει ότι η ενδεχομένως απροσδόκητη «λαϊκή» λέξη «κουμπαριλίκια» χρησιμοποιήθηκε αυτούσια από τον ΠτΔ.

* *Ο Περιφερειάρχης Πελοποννήσου είπε ότι έχει βάλει το νησί (sic!) σε τροχιά ανάπτυξης*

Εδώ χρησιμοποιείται και για να δείξει ότι η λ. «νησί» χρησιμοποιήθηκε από τον ίδιο τον Περιφερειάρχη αλλά και για να επιστήσει την προσοχή του αναγνώστη στη χρήση της λ. «νησί» ως προς την Πελοπόννησο, για να ειρωνευτεί δηλαδή το λάθος.
# Καραόκε

Άτομο τραγουδά καραόκε στο Χονγκ Κονγκ.
Το **καραόκε** (ιαπωνικά: カラオケ, σύνθετη λέξη από τις ιαπωνικές λέξεις κάρα - 空 "άδειος" και οόκεσουτορα オーケストラ "ορχήστρα") είναι τύπος διαδραστικής ψυχαγωγίας η οποία αναπτύχθηκε στην Ιαπωνία, στην οποία οι άνθρωποι τραγουδούν μαζί με ένα καταγεγραμμένο μουσικό βίντεο χρησιμοποιώντας ένα μικρόφωνο.

Η μουσική είναι μια οργανική έκδοση ενός γνωστού δημοφιλούς τραγουδιού. Οι στίχοι συνήθως εμφανίζονται σε μια βιντεοοθόνη, μαζί με ένα σύμβολο που μετακινείται, ένα χρώμα που αλλάζει ή εικόνες του μουσικού βίντεο (για την καθοδήγηση του τραγουδιστή). Στις κινεζόφωνες χώρες και περιοχές όπως η ηπειρωτική Κίνα, το Χονγκ Κονγκ, η Ταϊβάν και η Σιγκαπούρη, ένα κουτί καραόκε ονομάζεται KTV. Η παγκόσμια αγορά καραόκε εκτιμάται ότι αξίζει περίπου 10 δισεκατομμύρια δολάρια.

Αναπτύχθηκε την δεκαετία του 1960 και του 1970 στην Ιαπωνία.

## Παραπομπές
# Ισοτιμία αγοραστικής δύναμης

ΑΕΠ βάσει ΙΑΔ ανά χώρα (ή επικράτεια) το 2022 (ΔΝΤ)
Η **ισοτιμία αγοραστικής δύναμης** (**ΙΑΔ**) αποτελεί μέτρο της τιμής συγκεκριμένων αγαθών σε διαφορετικές χώρες και χρησιμοποιείται για τη σύγκριση της απόλυτης αγοραστικής δύναμης των νομισμάτων των χωρών. Η ΙΑΔ είναι ουσιαστικά η αναλογία της τιμής ενός καλαθιού του καταναλωτή σε μία τοποθεσία προς την τιμή του ίδιου καλαθιού αγαθών σε διαφορετική τοποθεσία. Ο πληθωρισμός και η συναλλαγματική ισοτιμία βάσει ΙΑΔ ενδέχεται να διαφέρουν από την ισοτιμία της αγοράς λόγω δασμών και άλλων συναλλακτικών δαπανών.

Ο δείκτης ισοτιμίας αγοραστικής δύναμης μπορεί να χρησιμοποιηθεί για τη σύγκριση οικονομιών ως προς το ακαθάριστο εγχώριο προϊόν (ΑΕΠ), την παραγωγικότητα της εργασίας και την πραγματική ατομική κατανάλωση, καθώς και, σε ορισμένες περιπτώσεις, για την ανάλυση της σύγκλισης των τιμών και τη σύγκριση του κόστους ζωής μεταξύ διαφορετικών περιοχών. Ο υπολογισμός της ΙΑΔ, σύμφωνα με τον ΟΟΣΑ, πραγματοποιείται μέσω ενός καλαθιού αγαθών που περιλαμβάνει έναν «τελικό κατάλογο προϊόντων ο οποίος καλύπτει περίπου 3.000 καταναλωτικά αγαθά και υπηρεσίες, 30 επαγγέλματα του δημόσιου τομέα, 200 τύπους εξοπλισμού και περίπου 15 κατασκευαστικά έργα».

Η εκτίμηση της ισοτιμίας αγοραστικής δύναμης είναι περίπλοκη εξαιτίας ζητημάτων όπως το γεγονός ότι οι χώρες δεν διαφέρουν απλώς ως προς ένα ενιαίο επίπεδο τιμών. Οι άνθρωποι σε διαφορετικές χώρες συνήθως καταναλώνουν διαφορετικές ποσότητες αγαθών, επομένως είναι αναγκαία η σύγκριση του κόστους ποσοτήτων αγαθών και υπηρεσιών μέσω της χρήσης δείκτη τιμών.

## Παραπομπές
# Λαμπουάν

| Λαμπουάν |
| --- |
|  |
|

|  |
| --- |
|  Σημαία |

 |
|  |
| Χώρα | Μαλαισία |
| Πρωτεύουσα | Βικτώρια |
| Ονομάστηκε από | Labuan |
| Γλώσσες | Μαλαϊκά |
| Έκταση | 91,64 km² |
| Πληθυσμός | 95.100 (2020) |
| Γεωγραφικές συντεταγμένες | 5°18′0″N 115°13′12″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Η **Ομοσπονδιακή Επικράτεια της Λαμπουάν** (μαλαϊκά: *Labuan* ή *Wilayah Persekutuan Labuan*‎‎) είναι μια από τις 3 Ομοσπονδιακές Επικράτειες της Μαλαισίας. Πρωτεύουσα είναι η Βικτώρια. Έχει έκταση 91 τ.χλμ. και πληθυσμό 95.100 κατοίκους, σύμφωνα με την απογραφή του 2020. Είναι ένα νησιωτικό σύμπλεγμα βόρεια του κρατιδίου Σαμπάχ.

Το όνομα *Λαμπουάν* βγαίνει από τη μαλαισιανή λέξη *Labuhan* που σημαίνει *όρμος*.

## Γεωγραφία

Το νησί Λαμπουάν

Η Λαμπουάν είναι ένα νησιωτικό σύμπλεγμα βόρεια του κρατιδίου Σαμπάχ. Αποτελείται από τη Λαμπουάν, το κύριο νησί με έκταση 75 τ.χλμ. και πρωτεύουσα τη Βικτώρια και από έξι άλλα μικρότερα νησιά: Πουλάου Μπουρούνγκ, Πουλάου Ντάατ, Πουλάου Κουραμάν, Πουλάου Παπάν, Πουλάου Ρουσουκάν Κεσίλ και το Πουλάου Ρουσουκάν Μπεσάρ.

## Υποδιαιρέσεις

Η Λαμπουάν υποδιαιρείται σε 19 συνοικίες:

* Καμπούνγκ Ταντζούνγκ Αρού
* Καμπούνγκ Ταντζόνγκ Κουμπόνγκ
* Καμπούνγκ Μποκίτ Καλάμ
* Καμπούνγκ Πατάου-Πατάου
* Καμπούνγκ Ποόν Μπατού
* Καμπούνγκ Σουνγκάι Μπενταούν
* Καμπούνγκ Σουνγκάι Παγκάρ
* Καμπούνγκ Σουνγκάι Λαμπού
* Καμπούνγκ Ντουριάν Τουντζούνγκ
* Καμπούνγκ Γκανγκαράκ
* Καμπούνγκ Μουσλίμ
* Καμπούνγκ Μπουμπερό Νταλάκ & Λάουν
* Μπατού Αράνγκ
* Μπατού Μανικάρ
* Βικτώρια
* Λαγιάνγκ-Λαγιανγκάν
* Ράντσα-Ράντσα
* Κιαμσάμ
* Λουμπόκ-Τεμιάνγκ

## Εκπαίδευση

Η Λαμπουάν έχει πολλά σχολεία. Έχει, όμως μόνο ένα εθνικό σχολείο, το Εθνικό Σχολείο.

## Δείτε επίσης

* Κράτη και Ομοσπονδιακές Επικράτειες της Μαλαισίας

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Λαμπουάν στο Wikimedia Commons
# Βουνό

Το όρος Μάττερχορν στις Άλπεις είναι ένα από τα πιο γνωστά βουνά παγκοσμίως.
Ένα **βουνό** ή **όρος** είναι ένα γεωλογικό ύψωμα της επιφάνειας της γης που ξεπερνά τα 300 μέτρα. Συνήθως το βουνό έχει μια αναγνωρίσιμη κορυφή. Τα βουνά καλύπτουν το 64% της Ασίας, το 36% της Βόρειας Αμερικής, το 25% της Ευρώπης, το 22% της Νότιας Αμερικής, το 17% της Αυστραλίας και το 3% της Αφρικής. Συνολικά, η επιφάνεια της Γης καλύπτεται κατά 24% από ορεινούς όγκους. Το 10% του πληθυσμού της Γης ζει σε ορεινές περιοχές. Οι περισσότεροι ποταμοί του κόσμου τροφοδοτούνται από ορεινές πηγές και περισσότερος από τον μισό πληθυσμό της Γης εξαρτάται από τα όρη για υδάτινους πόρους.

## Χαρακτηριστικά

Τα ψηλότερα βουνά, αλλά και βουνά που βρίσκονται πιο κοντά στους πόλους της Γης, έχουν τμήματα που εισέρχονται σε πιο κρύα στρώματα της ατμόσφαιρας. Έτσι, αυτά τα βουνά είναι πιο επιρρεπή στη δημιουργία παγετώνων και στη διάβρωση μέσω παγετού. Τέτοιες διαδικασίες δημιουργούν τις χαρακτηριστικές κορυφογραμμές των βουνών. Κάποια από αυτά τα βουνά έχουν παγετώδεις λίμνες, που δημιουργούνται από την τήξη των παγετώνων. Για παράδειγμα, εκτιμάται ότι υπάρχουν 3.000 παγετώδεις λίμνες στο Μπουτάν.

## Είδη βουνών

Τα βουνά μπορούν να κατηγοριοποιηθούν με πολλούς τρόπους. Μερικά βουνά είναι ηφαίστεια και μπορούν να χαρακτηριστούν βασισμένα στο είδος της λάβας ή την ιστορία των εκρήξεών τους. Άλλα βουνά είναι σχηματισμένα από παγετώδεις διαδικασίες και μπορούν να χαρακτηριστούν με βάση τις μορφές παγετώνα. Τα περισσότερα, ωστόσο, οφείλουν τη δημιουργία τους στις ορογενετικές κινήσεις, δηλ. κινήσεις των λιθοσφαιρικών πλακών, οι οποίες έχουν ως συνέπεια την πτύχωση των ορίων τους. Ανάλογα με την εποχή που δημιουργήθηκαν οι πτυχώσεις αυτές, διακρίνεται και η ηλικία των βουνών. Έτσι, με την πιο πρόσφατη Αλπική πτύχωση δημιουργήθηκαν οροσειρές όπως οι Άλπεις. Οι οροσειρές αυτές χαρακτηρίζονται από έντονο επιφανειακό ανάγλυφο και χαρακτηρίζονται ως οροσειρές αλπικού τύπου. Αντίθετα, οι σκανδιναβικές οροσειρές, που δημιουργήθηκαν πολύ παλαιότερα, έχουν πολύ πιο ήπιο ανάγλυφο και χαρακτηρίζονται ως οροσειρές σκανδιναβικού τύπου.

## Γεωλογία

Ένα βουνό σχηματίζεται συνήθως από τις κινήσεις των λιθοσφαιρικών πλακών, οι οποίες είναι είτε ορογενετικές είτε ηπειρογενετικές. Οι δυνάμεις συμπίεσης, ισοστατικής ανύψωσης και εισροής διάπυρου υλικού, εξωθούν βραχώδεις επιφάνειες προς τα επάνω, δημιουργώντας μια έκταση γης πιο υψηλή σε σχέση με την περιβάλλουσα. Ανάλογα με το ύψος των διάφορων σημείων του περιβάλλοντος, η μεγαλύτερου υψομέτρου έκταση λέγεται λόφος ή βουνό, εάν είναι ψηλότερη η κορυφή.

## Δείτε επίσης

* Γραμμή χιονιού
* Ηφαίστειο
# Σημαία του Κουβέιτ

Λόγος σημαίας: 1:2
Η **σημαία του Κουβέιτ** καθιερώθηκε στις 7 Σεπτεμβρίου 1961 και η επίσημη έπαρσή της έγινε στις 4 Νοεμβρίου 1961.

Ο συμβολισμός των χρωμάτων προήλθε από ποίημα του Σαφί αλ- Ντίν αλ- Χαλί (Safie Al-Deen Al-Hali):

* Λευκά είναι τα κατορθώματά μας
* Μαύρες είναι οι μάχες μας
* Πράσινα είναι τα εδάφη μας
* Κόκκινα είναι τα σπαθιά μας.

Ειδικοί κανόνες ορίζουν ρητά τον τρόπο έπαρσης:

* Οριζόντια: Η πράσινη λωρίδα θα πρέπει να είναι στην κορυφή.
* Κάθετα: Η πράσινη λωρίδα θα πρέπει να είναι στη δεξιά μεριά της σημαίας.

Το 2005, η σημαία έγινε το σχέδιο για το μεγαλύτερο χαρταετό στον κόσμο (το ρεκόρ δεν έχει ακόμα καταρριφθεί), 1019 τετραγωνικών μέτρων σε μέγεθος. Δημιουργήθηκε στη Νέα Ζηλανδία και το επίσημο πέταγμά του έγινε στο Κουβέιτ.

## Σημαία του Εμίρη

Ο σημερινός Εμίρης δεν έχει τη δική του σημαία και θεωρείται πιθανό ότι χρησιμοποιεί την εθνική σημαία για δική του. Σε φωτογραφίες εμφανίζεται με την εθνική σημαία με ένα χρυσό κρόσσι. Πιο πριν, η σημαία του εμίρη ήταν η εθνική με ένα κίτρινο στέμμα στην πράσινη λωρίδα.

* Η πρώτη σημαία του Εμίρη
* Δεύτερη σημαία του Εμίρη
* Φυλλάδιο για το σχεδιασμό της σημαίας

## Εξωτερικοί σύνδεσμοι

* Σημαία του Κουβέιτ (σημαιολογικός ιστότοπος Flags of the World)
# Μεσολιθική περίοδος

Ως **Μεσολιθική περίοδος** ορίζεται εκείνη η μεταβατική περίοδος ανάμεσα στην Παλαιολιθική και τη Νεολιθική. Οι άνθρωποι της Μεσολιθικής είναι οργανωμένες ομάδες κυνηγών τροφοσυλλεκτών, οι οποίες εμφανίστηκαν περίπου το 10.000 π.Χ., όταν το κλίμα έγινε θερμότερο κατά την εκπνοή της τελευταίας Παγετώδους. Στη δυτική Ευρώπη οι Μεσολιθικές κυνηγετικές κοινωνίες συνυπήρξαν χρονικά με τις καλλιεργητικές Νεολιθικές κοινωνίες της Ασίας.

## Η Μετάβαση

Η συγκεκριμένη αλλαγή είχε ως αποτέλεσμα τη βαθμιαία εξημέρωση φυτών και ζώων και τον σχηματισμό κοινοτήτων σε μόνιμες εγκαταστάσεις, σε διάφορες εποχές και τόπους. Και τούτο γιατί ενώ οι Μεσολιθικοί πολιτισμοί στην Ευρώπη διήρκεσαν σχεδόν μέχρι το 3.000 π.Χ. οι Νεολιθικές κοινότητες αναπτύχθηκαν στη Μέση Ανατολή μεταξύ του 9.000-6.000 π.Χ. Στη μεσολιθική φάση ανάπτυξης του ανθρώπινου πολιτισμού, εντοπίζουμε το ενδιαφέρον μας στην ποικιλία των τεχνικών κυνηγίου, αλιείας και τροφοσυλλογής που αναπτύχθηκαν. Η ποικιλία πιθανολογείται ότι είναι το αποτέλεσμα της προσαρμογής των ανθρώπων στις βαθμιαίες κλιματικές αλλαγές που επέφερε η υποχώρηση των παγετώνων,η ανάπτυξη των δασών στην Ευρώπη και των ερήμων στη Β. Αφρική.

## Χαρακτηριστικά

Χαρακτηριστικά αυτής της περιόδουν συνιστούν οι εκτεταμένες αλιευτικές -στη βάση τους- παραποτάμιες και παραλίμνιες εγκαταστάσεις, εκεί όπου αφθονούσαν δηλαδή τα ψάρια ως πηγή τροφής. Επίσης, οι μικρόλιθοι της Μεσολιθικής περιόδου είναι ακόμα μικρότεροι και περισσότερο επεξεργασμένοι απ' ό,τι στην ύστερη παλαιολιθική περίοδο. Σε αυτή την περίοδο αναπτύσσεται η χρήση του τόξου και η χρήση της κεραμεικής, αν και ενίοτε η παρουσία τέτοιων ευρημάτων σε μεσολιθικούς οικισμούς ερμηνεύεται ως αποτέλεσμα επαφής με νεολιθικές κοινότητες.

## Ταφή της Theviec - Μουσείο της Τουλούζης

*
*
*

## Πολιτισμοί

Ο Αζιλαίος πολιτισμός -ο πλέον πρώιμος αντιπρόσωπος του μεσολιθικού πολιτισμού στην Ευρώπη- με επίκεντρο την περιοχή των Πυρηναίων εξαπλώθηκε στις περιοχές της σημερινής Ελβετίας, του Βελγίου και της Σκωτίας. Διάδοχός του θεωρείται ο Ταρδενισιανός πολιτισμός, που απλώθηκε στις περισσότερες περιοχές της Ευρώπης. Στη συνέχεια αναπτύχθηκε ο Μαγκλεμοσιανός (Maglemosian) πολιτισμός στις περιοχές της Βαλτικής, που πήρε το όνομά του από περιοχή της Δανίας και έχει να επιδείξει προωθημένες τεχνικές στην κατασκευή χειροπελέκεων και οστέινα εργαλεία. Επίσης από περιοχή της Δανίας πήρε το όνομά του ο πολιτισμός Ertebolle που εκτείνεται χρονικά στο μεγαλύτερο τμήμα της ύστερης Μεσολιθικής. Ύστεροι πολιτισμοί της Μεσολιθικής, όπως ο Καμπινιανός (Campignian) και ο Αστούριος (Asturian), είναι πολύ πιθανό να είχαν επαφές με τις πρώιμες φάσεις ανάπτυξης της Νεολιθικής. Η Μεσολιθική περίοδος σε άλλες περιοχές εκπροσωπείται από τον Νατούφιο (Natufian) πολιτισμό στη Μ. Ανατολή, τον Βαντάριο (Badarian) και τον Γέρζειο (Gerzean) στην Αίγυπτο και τον Κάψιο (Capsian) στη Β. Αφρική. Ειδικότερα ο Νατούφιος πολιτισμός παρέχει τις πιο πρώιμες αποδείξεις της μετάβασης από τη Μεσολιθική στον νεολιθικό τρόπο ζωής.

## Προτεινόμενη Βιβλιογραφία

* Clark J. G. D. *Mesolithic*, (1953, repr. 1970).
# Κυβερνείο Πρωτεύουσας (Κουβέιτ)

| Κυβερνείο Πρωτεύουσας |
| --- |
|  |
|  |
| Χώρα | Κουβέιτ |
| Διοικητική υπαγωγή | Κουβέιτ |
| Έκταση | 200 km² |
| Γεωγραφικές συντεταγμένες | 29°21′58″N 47°58′41″E |
|  Σχετικά πολυμέσα |
| δεδομένα () |

Το **Αλ Ασίμα** (αραβικά: **العاصمة**‎‎), επίσης γνωστό ως **Αλ Κουβέιτ** ή **Πρωτεύουσα** είναι ένα από τα έξι κυβερνεία του Κουβέιτ, και αποτελείται από τις εξής επαρχίες:

|  |  |  |
| --- | --- | --- |
| * Αμπντουλάχ Αλ-Σάλεμ (**عبدالله السالم**)
* Αντίλιγια (**العديلية**)
* Μπνέιντ Αλ-Καρ (**بنيد القار**)
* Αλ Ντάιγια (**الدعية**)
* Αλ Ντάσμα (**الدسمة**)
* Ντασμάν
* Σαρκ
* Αλ Φαϊχά (**الفيحا**)
 | * Φαϋλακάχ (αποτελείται από τα νησιά Φαϊλάκα, Μισκάν, και Αουχάχ)
* Καϊφάν (**كيفان**)
* Χαλντίγια
* Πόλη του Κουβέιτ (πρωτεύουσα του Κουβέιτ) Αλ Μανσουριάχ (**المنصورية**)
* Μουργκάμπ (**المرقاب**)
* Αλ-Νουζά (**النزهة**)
* Αλ Καντίσιγια (**القادسية**)
 | * Κουρτόμπα (**قرطبة**)
* Ράουνταχ (**الروضة**)
* Αλ Σαμίγια (**الشامية**)
* Αλ Σουουάιχ (**الشويخ**)
* Σουλαϊμπιχάτ
* Αλ Σούρρα (**السرة**)
* Αλ Γιαρμούκ (**اليرموك**)
 |

Το Αλ Ασίμα σημαίνει "πρωτεύουσα" στα αραβικά. Το κυβερνείο στεγάζει τα περισσότερα οικονομικά και επιχειρηματικά κέντρα της χώρας όπως το Χρηματιστήριο του Κουβέιτ. Το κυβερνείο έχει έκταση 200 τ.χλμ. και πληθυσμό 534.964 κατοίκων για τον Ιούνιο του 2014.

## Κυβέρνηση

Ο Νασίρ Σαμπάχ Νασίρ Μουμπάρακ Α΄ ήταν κυβερνήτης από το 1962 μέχρι το θάνατό του το 1979. Ο Σαλίμ Σαμπάχ Νασίρ Μουμπάρακ έγινε ο επόμενος κυβερνήτης γύρω το 1979. Ο Τζαμπίρ Αμπνταλάχ Τζαμπίρ Αμπνταλάχ Β΄ έγινε κυβερνήτης το 1985.

## Παραπομπές
# Βιλαέτι της Βαγδάτης

| Βιλαέτι της Βαγδάτης  |
| --- |
| 1869–1918 |
|  |
|  |
| Χώρα | Οθωμανική Αυτοκρατορία |
| Διοικητική υπαγωγή | Οθωμανική Αυτοκρατορία |
| Πρωτεύουσα | Βαγδάτη |
| Ίδρυση | 1869 |
| Γεωγραφικές συντεταγμένες | 33°21′0″N 44°25′0″E |
|  Σχετικά πολυμέσα |
| δεδομένα () |

Το **Βιλαέτι της Βαγδάτης** (αραβικά: ولاية بغداد‎‎, οθωμανικά τουρκικά: ولايت بغداد‎‎, σύγχρονα τουρκικά: *Bağdat Vilâyeti*) ήταν διοικητική διαίρεση πρώτου επιπέδου (βιλαέτι) της Οθωμανικής Αυτοκρατορίας στο σύγχρονο κεντρικό Ιράκ. Πρωτεύουσα ήταν η Βαγδάτη.

Στις αρχές του 20ου αιώνα φέρεται να είχε έκταση 141.160 χλμ2, ενώ τα προκαταρκτικά αποτελέσματα της πρώτης οθωμανικής απογραφής του 1885 (δημοσιεύθηκε το 1908) έδωσαν τον πληθυσμό σε 850.000 κατοίκους. Η ακρίβεια των αριθμών πληθυσμού κυμαίνεται από «κατά προσέγγιση» έως «απλώς εικασιακή», ανάλογα με την περιοχή από την οποία συγκεντρώθηκαν.

## Δημογραφικά στοιχεία

Η τελευταία Οθωμανική Απογραφή του 1917 ανέφερε ότι στο Σαντζάκι της Βαγδάτης από τους 202.000 κατοίκους, 88.000 ήταν Εβραίοι, 12.000 ήταν Χριστιανοί, 8.000 ήταν Κούρδοι, 800 ήταν Πέρσες και οι υπόλοιποι ήταν Άραβες και άλλοι Μουσουλμάνοι.

## Ιστορία

Το 1869, ο Μιντχάτ Πασάς ορίστηκε ως κυβερνήτης της Βαγδάτης. Επέκτεινε την οθωμανική δικαιοδοσία μέχρι την πόλη Αλ-Μπίντα, αφού είχε εγκαταστήσει την εξουσία του στο Νατζντ. Τον Ιανουάριο του 1872, το Κατάρ ορίστηκε ως καζάς υπό το Σαντζάκι του Νατζντ. Ωστόσο, οι σχέσεις με τις οθωμανικές αρχές έγιναν εχθρικές τόσο στην Αλ-Μπίντα όσο και στο Νατζντ, οδηγώντας τελικά στη Μάχη του Αλ Ουάιμπα, στην οποία οι Οθωμανοί ηττήθηκαν.

## Παραπομπές

## Εξωτερικοί σύνδεσμοι

* Peters, John Punnett (1911) «Bagdad» στο: Chisholm, Hugh, επιμ. *Εγκυκλοπαίδεια Μπριτάννικα* **3** (11η έκδοση) Cambridge University Press, σσ. 193–194
# Λιθοβολισμός

Ένας χάρτης που δείχνει τις χώρες όπου ο δημόσιος λιθοβολισμός είναι δικαστική ή εξωδικαστική μορφή τιμωρίας.
**Λιθοβολισμός** είναι το ρίξιμο του λίθου. Υπήρξε από τους πιο παλιούς και πιο άγριους τρόπους θανάτωσης των εγκληματιών και των παραβατών, ιδίως των ηθικών νόμων (γνωστά είναι από τη Αγία Γραφή ο λιθοβολισμός της μοιχαλίδας και του πρωτομάρτυρα Στέφανου).

Στην εκτέλεση του καταδικασμένου, από την κοινή γνώμη ή την πολιτεία, έπαιρνε μέρος σημαντικός αριθμός ανθρώπων. Ο λιθοβολισμός συνήθως γινόταν έξω από την πόλη. Ο κατάδικος τοποθετούνταν στη μέση και δεχόταν πέτρες από το πλήθος μέχρι να πεθάνει από πολλαπλούς τραυματισμούς και αιμορραγία. Αυτή η μέθοδος εκτέλεσης σήμερα είναι περισσότερο συνδεδεμένη με τον Ισλαμικό Νόμο.

## Εξωτερικοί σύνδεσμοι

* Πολυμέσα σχετικά με το θέμα  Λιθοβολισμός στο Wikimedia Commons
* Λεξιλογικός ορισμός του λιθοβολισμός  στο Βικιλεξικό
# Αναγκαστική εργασία

Με τον όρο **καταναγκαστική** ή απλά **αναγκαστική εργασία** εννοείται ο εξαναγκασμός του ανθρώπου σε ακούσια εργασία με τη χρήση βίας ή την απειλή κυρώσεων. Η καταναγκαστική εργασία απαντάται συνήθως σε ολοκληρωτικά καθεστώτα που τη χρησιμοποιούν ως μέθοδο σωφρονισμού και πολιτικής διαπαιδαγώγησης. Η αναγκαστική εργασία απαγορεύεται από διεθνείς συμβάσεις εκτός εξαιρέσεων στις οποίες επιβάλλεται η εργασία ως υποχρέωση, χωρίς να εμπίπτει στην έννοια της απαγορευμένης κατά τον νόμο αναγκαστικής εργασίας.

## Διεθνείς συμβάσεις

* 29η Διεθνής Σύμβαση Εργασίας, (Γενεύη, 1930) για την αναγκαστική ή υποχρεωτική εργασία που επιβάλλεται με την απειλή ποινής.
* Οικουμενική Διακήρυξη των Δικαιωμάτων του Ανθρώπου 10.12.1948 από τη Γενική Συνέλευση των Ηνωμένων Εθνών, που προβλέπει με το άρθρο 4 απαγόρευση της δουλείας και του δουλεμπορίου και το άρθρο 23 που προβλέπει την ελεύθερη επιλογή εργασίας.
* 105η Διεθνής Σύμβαση Εργασίας, (Γενεύη, 1957) με στόχο την κατάργηση της αναγκαστικής εργασίας.

## Παραπομπές σημειώσεις

## Εξωτερικοί σύνδεσμοι

* UN.GIFT Αρχειοθετήθηκε 2012-12-01 στο Wayback Machine. — Global Initiative to Fight Human Trafficking
* Eliminating Forced Labor — Bureau of International Labor Affairs, U.S. Department of Labor
* Slavery in the 21st century—BBC
* Sex trade's reliance on forced labour—BBC
* China's Forced Labour Camps—Laogai Research Foundation
* The ILO Special Action Programme to combat Forced Labour (SAP-FL)
* Alleging Captive Labor, Foreign Students Walk Out of Work-Study Program at Hershey Plant *Democracy Now!*, September 1, 2011.
* Migrant Workers as Non-Citizens: The Case against Citizenship as a Social Policy Concept, by Donna Baines and Nandita Sharma. *Studies in Political Economy* 69. Autumn 2002, p. 75.
# Βασίλειο της Ναβάρρας

| Βασίλειο της Ναβάρρας  |
| --- |
| 1162–1841 |
|  |
|

|  |  |
| --- | --- |
|  Σημαία |  Έμβλημα |

 |
|  |
| Πρωτεύουσα | Παμπλόνα |
| Ίδρυση | 1162 |
| Γλώσσες | Λατινικά, Οξιτανικά, Ισπανικά και Βασκική γλώσσα |
| Θρησκεία | Καθολική Εκκλησία |
| Πολίτευμα | κληρονομική μοναρχία |
| Έκταση | 10.000 km² (1300) |
| Γεωγραφικές συντεταγμένες | 42°49′1″N 1°38′34″W |
|  Σχετικά πολυμέσα |
| δεδομένα () |

Το **Βασίλειο της Ναβάρρας** (ισπ. *Reino de Navarra*, βασκ. *Nafarroako Erresuma*, γαλ. *Royaume de Navarre*), αρχικά ως το Βασίλειο της Παμπλόνα, ήταν ένα Ευρωπαϊκό βασίλειο που κατείχε περιοχές σε κάθε πλευρά των Πυρηναίων μέχρι τον Ατλαντικό Ωκεανό.

Το βασίλειο δημιουργήθηκε, όταν ο ντόπιος Βάσκος ηγέτης Ίνιγο Αρίστα εξελέγη ή ανακηρύχθηκε βασιλιάς στην Παμπλόνα και τέθηκε επικεφαλής της εξέγερσης εναντίον της τοπικής φράγκικης κυριαρχίας γύρω στο 824. Μετά τη διάλυση της κοινοπολιτείας της Παμπλόνα με το Βασίλειο της Αραγώνας τον 12ο αιώνα, όταν πλέον έχει αποκοπεί από την επέκταση εις βάρος της Αλ-Άνταλους, λαμβάνει το όνομα Βασίλειο της Ναβάρρας.

Το νότιο τμήμα του βασιλείου (Άνω Ναβάρρα) απορροφήθηκε από το Στέμμα της Καστίλης το 1513 κι έτσι έγινε τμήμα του ενιαίου Βασιλείου της Ισπανίας. Το βόρειο τμήμα του βασιλείου (Κάτω Ναβάρρα) παρέμεινε ανεξάρτητο, αλλά ενώθηκε με τη Γαλλία το 1589, όταν ο βασιλιάς Ερρίκος Γ΄ της Ναβάρρας κληρονόμησε το γαλλικό θρόνο ως Ερρίκος Δ΄ της Γαλλίας. Το 1620 προσαρτήθηκε στο Βασίλειο της Γαλλίας.

## Δείτε επίσης

* Βασίλειο της Παμπλόνα

## Παραπομπές

## Εξωτερικοί σύνδεσμοι - Πηγές

* Η νύχτα του Αγίου Βαρθολομαίου
* Έμβλημα του Βασιλείου της Γαλλίας και της Ναβάρρας
* Σκίτσο του Ερρίκου της Ναβάρρας
* Η τύχη τού Βασιλείου τής Ναβάρρας
* Εφημερίδα: Ελληνικός Τηλέγραφος 1 Νοε. 1814 : Πολιτικαί Ειδήσεις.Ισπανία. σελ.127